3723 Jy het 'n storie – gebruik dit - Forum 2.0 - jimileroux30
3723 Jy het 'n storie – gebruik dit
Posted by Jimi le Roux on April 24, 2018 at 10:01am in Padlangs oordenkings
My kop het jy nie eens met olie gesalf nie; sy het my voete met reukolie gesalf. Ek sê vir jou, omdat haar sondes wat baie is, vergewe is, daarom bewys sy baie liefde. Maar hy vir wie min vergewe is, bewys min liefde." Luk 7:46-47 NAV
Toe Jesus by Simon die Fariseër se huis was in Betanië, kom 'n "sondige vrou" na Hom toe, huilend, en salf sy voete met baie duur olie. Jesus sê haar daad kan verstaan word uit haar agtergrond. Sy is vir baie vergewe en daarom bewys sy nou baie liefde! Hy seën haar. So kom elkeen van ons na Jesus met ons eie storie – ons geskiedenis, ons verlede. Jou unieke ervarings bring vir jou unieke voordele: dalk verstaan jy sekere mense goed, dalk kan jy 'n ander taal praat, dalk het jy 'n besondere vaardigheid opgedoen? Ook jou swaarkry het jou gevorm: dalk was jy sieklik, het julle 'n gestremde broer versorg of moes julle allerhande dinge ontbeer? Dalk het jou pa gedrink? Dan is jy in die besondere posisie om te kan sê: "ek verstaan" – en kan jy jou kennis inspan om iemand te help. Jou unieke storie is baie belangrik! Jou ervarings kan ander mense seën! Die Here wil dit alles gebruik.
Here, my verlede – goed of sleg – het my gemaak wie ek vandag is. Hoe kan U dit gebruik? Ek is gewillig. Amen.